recursal/SuperWikiNEXT-32B huggingface dataset:
*Хајден на* Изумо Таиша.
Во архитектурата на Шинто светилиштата, **хаиден** [***haiden*** (拝殿code: ja is deprecated )] е сала за обожување. Генерално е поставено пред главното светилиште на храмот (*хонден*) и често се гради во поголем обем од *хонден*. Х*аиден* често се поврзани со *хонден со хеиден*, или сала за дарови. Додека *хонденот* е место за светилишните *ками* и забранет е за пошироката јавност, *хаиден* обезбедува простор за церемонии и за обожување на *ками*. Во некои случаи, на пример во храмот *Оомиуа* во Нара, *хонденот* може да недостасува и да се замени со парче света земја. Во тој случај, *хаиден* е најважната зграда на комплексот.

Наводи
------

1. ↑  Mori, Mizue (2005-06-02). „Haiden". *Encyclopedia of Shinto* (β1.3. изд.). Tokyo: Kokugakuin University. Посетено на 2009-11-16.
2. ↑  „*haiden*". JAANUS - Japanese Architecture and Art Net User System. Посетено на 2009-11-08.
Струшки зборник со творба од Св. Климент Охридски - средина на 16 век
**Опис**: Струшки зборник со творба од Св. Климент Охридски, српска редакција, од средината на XVI век.
Хартија: 21 х 15 см. (22 х 16 см. со повез), 265 листови без почеток и крај. Ракописот е тешко оштетен. Во почетокот од л. 1-7, сочувани се само фрагменти. Од л. 7 до крајот сите листови се оштетени. На ракописот извршена е реставрација во 1983 година во лабораторијата на НУБ „Св. Климент Охридски" - Скопје. Поради тешката оштетеност од вода, употребата на ракописот е отежната.

**Писмо**: Ракописот е напишан од три раце. Прва рака од л. 1-50 и од 65-248, втора рака од л. 51-58 и од 249-256 и трета рака од л. 59-64. Кај првата рака испишани се по 20 реда во полна страница, кај втората рака по 21 ред и кај третата рака по 23-24 реда. писмото кај трите раце е убаво полууставно од XVI век. Правописот е ресавски, се среќаваат двата ера, големиот обично во предлозите и претставките, а малиот на крајот од зборот. Се употребува десетерично ї и широко є. На повеќе места се среќаваат носовките ѫ и ѧ што покажува дека предлошката му била македонска. Од надредните знаци се среќаваат точка и запирка. Насловите и почетните букви се напишани со црвено, а останатиот текст со црно мастило.

**Водени знаци**: „Сидро во круг со ѕвезда одозгора".

**Орнаментика**: На л. 162 првична буква „М". На л. 217 правоаголно знаменце со плетеница во сина, црвена и кафена боја. Под знаменцето првична буква „Ч". На л. 227‛ на левата маргина има иницијал во вид на цвет со црвена боја.

**Повез**: Нов, кожа.

**Содржина**: Зборник на слово и поученија

**Потекло**: Ракописот е најден во Струга.
Четворицата апостоли„Четворицата апостоли", Албрехт Дирер, 1526 г. Секоја табла е 215 x 76 см, масло на липино дрво. Стара пинакотека, Минхен.

**Четворицата апостоли** — слика од германскиот ренеаснсен мајстор Албрехт Дирер. Завршена е во 1526 г.

Кога Дирер се преселил во Нирнберг, таму насликал голем број на славни слики, меѓу кои и неколку автопортрети. Ја подарил сликата „Четворицата апостоли" на градскиот совет. Св. Јован и Св. Петар се на левата табла, додека ликовите на десната се Св. Марко и Св. Павле. Јован и Павле држат библии, додека Марко и Петар ја читаат насловната страница на Јовановото евангелие.

|  |  |
| --- | --- |
|  | *Оваа статија за уметничка слика е никулец. Можете да помогнете со тоа што ќе ја проширите.* |
**Златен правоаголник** — правоаголник со должина на страните во златен сооднос, 1: {\displaystyle \varphi \,} (еден на *фи*), т.е. {\displaystyle 1:{\tfrac {1+{\sqrt {5}}}{2}}} или околу 1:1.618.

За оваа фигура е карактеристично тоа што ако го отстраниме квадратот, преостанатата фигура е друг златен правоаголник; т.е. со исти пропорции како и првиот. Вака можат да се отстрануваат квадрати до бесконечност, при што соодветните агли на квадратите обликуваат бесконечна низа точки на златна спирала, која е единствената логаритамска спирала со ова својство.

Астрофизичарот и популаризатор на математиката Марио Ливио вели дека издавањето на делото „Божествена пропорција" (итал. *Divina Proportione*) од Лука Пачоли во 1509, значело дека „со делото на Пачоли, златниот пресек станал достапен за уметниците во теоретските дела кои не биле претерано математички, и кое тие можеле да го користат", многубројни уметници и аргитекти почнале да ги изработуваат своите дела во склад со златниот правоаголник, кој се сметал за естетски пријатен. Пропорциите на златниот правоаголник се забележуваат и во дела кои датираат пред Пачоли.

Конструкција
------------

Метод на конструирање на златен правоаголник. Правоаголникот е исцртан со црвено. Добиените димензии се во сооднос 1:{\displaystyle \varphi } - златниот пресек.
Златниот правоаголник може да се конструира само со шестар и линијар следејќи ја оваа постапка:

1. Нацртајте прост квадрат
2. Повлечете линија од средината на една страна до спротивниот агол
3. Таа линија нека ви биде полупречник за да нацртате лак кој ја определува висината на правоаголникот
4. Доврешете го златниот правоаголник

Примена
-------

* Вилата Штајн (1927) од архитектот Ле Корбизје во Гарше има правоаголен план, елевација и внатрешна структура на основа на златниот правоаголник.
* Јан Чихолд ја опишува употребата на златниот правоаголник при изработката на страници на книги.

Поврзано
--------

* Златен пресек
* Фибоначиеви броеви
* Кеплеров триаголник
* Златен триаголник
* Леонардо Фибоначи

Наводи
------

1. ↑  Pacioli, Luca. *De divina proportione*, Luca Paganinem de Paganinus de Brescia (Antonio Capella) 1509, Венеција.
2. ↑  Livio, Mario (2002). *The Golden Ratio: The Story of Phi, The World's Most Astonishing Number*. New York: Broadway Books. ISBN 0-7679-0815-5.
3. ↑  Van Mersbergen, Audrey M. *Rhetorical Prototypes in Architecture: Measuring the Acropolis with a Philosophical Polemic*, *Communication Quarterly*, Том 46, 1998 („еден ’Златен правоаголник‘ има страни со должини во сооднос еднаков на 1:1.61803+. Партенонот ги има овие димензии.")
4. ↑  Le Corbusier, *The Modulor*, стр. 35, наведено во Padovan, Richard, *Proportion: Science, Philosophy, Architecture* (1999), стр. 320. Taylor & Francis. ISBN 0-419-22780-6: „Злантиот пресек е искористен и кај сликите и во архитектонскиот дизајн".

Надворешни врски
----------------

|  |  |
| --- | --- |
| Ризница | „Златен правоаголник" на Ризницата ? |

* Златниот пресек на MathWorld (англиски)
* Златната средина и физиката на естетиката (англиски)
* Приказ на златниот правоаголник со интерактивни анимации (англиски)
**Битолскиот земјотрес во 1994 година** — земјотрес кој ја зафатил Битола и околината на југозападниот дел на Македонија, на 1 септември 1994 година. 10 лица биле полесно повредени, додека во градот биле уништени фасади и покриви на некои постари градби. Земјотресот, кој имал магнитуда од 5,2 степени бил со епицентар 15 км западно Битола, околу 100 километри јужно од Скопје. Неколку постари згради биле исто така оштетени и во Кавадарци, кој е оддалечен 70 километри од Битола. Помали потреси биле почувствувани и во Демир Хисар, Ресен и Охрид.

Земјотресот бил почувствуван и во соседните Бугарија и Грција.

Наводи
------

1. ↑  „Дваесет години од големиот земјотрес во Битола"[*мртва врска*], „Република", 01.09.2014.
**OneCoin** е пирамидална шема која се промовира како криптовалута со приватен криптографски синџир. Оваа валута е промовирана од страна на оф-шор компанија *OneCoin Ltd* (Дубаи) и *OneLife Network Ltd* (Белиз), и двете предводени од Ружа Игнатова од Бугарија. OneCoin е опишан како Пирамидална шема, и поради тоа како е поставено и затоа што многу од луѓето кои се централни за OneCoin претходно биле вклучени во други такви измами.

Концепт
-------

Според OneCoin, нејзината главна дејност е продажба на образовен материјал за тргување. Членовите се во можност да купат образовни пакети кои се движат од 100 евра за да се 118,000 евра. Секој пакет вклучува "жетони", кои може да бидат доделени за "ископување" на OneCoin-и. OneCoin се „ископуваат" од опслужувачи на две локации, во Бугарија и во Хонгконг. Секое ниво (освен шест и седум) или пакет, дава нов образовен материјал, кој е плагијат од неколку извори. Компанијата и нејзините работодавци тврдат дека OneCoin не продава крипто валута, туку само образовен материјал. Сепак, во типичен состанок при OneCoin регрутирање, поголемиот дел од времето рекрутерите зборуваат за инвестирање во крипто валута и образовен материјал едвај се споменува.Предлошка:Or

Наводи
------

1. ↑  Morris, David Z. (31 May 2017). „The Rise of Cryptocurrency Ponzi Schemes". The Atlantic. Посетено на 5 June 2017.
2. ↑  „Survey: Malaysians Warm Up to Cryptocurrencies,". Посетено на 5 June 2017.
3. ↑  „Vil ikke være politi". direktesalgsforbundet.no. Архивирано од изворникот на 2016-03-08. Посетено на 25 March 2016.
4. ↑  cointelepgraph.com (2015-05-27). „OneCoin exposed as global MLM Ponzi scheme".
5. ↑  „indian police label 12 million onecoin operation a clear ponzi scheme". The Indian Express. 10 July 2017. Посетено на 10 July 2017.
6. ↑  Petteri Järvinen (2015-05-29). „OneCoin-koulutusmateriaali kopioitu kirjoista" (фински).
7. ↑  „OneCoin valtaa Aasiaa" (фински). 2016-03-01. Архивирано од изворникот на 2017-11-17. Посетено на 2017-10-23.
**Tускарора** (*Ska-ru'-reⁿ*).-е племе и племенски сојуз на северноамериканските Ирокези кои се наоѓале до десеттите години на XVIII век на подрачјето на реките Нуз, Роаноке, Тар и Памлико.

Историја
--------

Тускарора се сотоеле од 3 племиња и тоа: **Ka'te'nu'a'ka'**, „*народ од потопеното борово дрво*"; **Akawantca'ka'** (знечењето не е сигурно); и **Skaru'reⁿ**, „*собирачи на коноп*" или самите Тускарора. Сите овие племиња живееле на подрачјето на денешна Северна Каролина, каде според Џон Лоусон имале 15 'градови'. Во 1711 Тускароранците почнуваат да војуваат со новодојдените белци, бидејќи сметале дека тие им ја уништуваат шумата. Војната траела до 1713 кога се и поразени и принудени да заминат во Њујорк каде би биле под заштита на Ирокезите. Во 1722 се примерни како шесто племе во ирокеската лига, која тогаш се нарекла **Шест Нации** (*Six Nations*). денес живеат во резервоарот на Тускарора во Њујорк каде ги има околу 2.000. И во Онтарио, Канада се на број околу 1.200.

Села
----

Анаока, Чунанетс, Кохунче, Конаухкаре, Контахнах (во близина на устието на реката Нуз), котечни (на спротивната страна од брегот на Нус ос Форт Барнвел), Корам, Корутра, Харука, Харутавакви, кента, Кентануска, Наурхеге Хеохерока (во округот Грин), Нонавхарице, Нурсурука, Уносура, Таскви, Тонарука, Торнинте, Тоснеок.
Окухнерунт (на реката Памлико, можеби во близина на Гринвил, во округот Пит), Унанаухан.

Организација
------------

Тускароранците имале поделба по кланови кои опфаќале и 2 братства. Припадниците од истото братство де нарекувале браќа, а од спротивното братство ронини. Во Моргановото време постоеле 8 кланови.

Прва Фратрија

* Клан: 1, Bear (Мечката). 2, Beaver (Дабарот). 3, Great Turtle (Големата желка). 4, Eel (Јагулата).

Втора Фратрија

* Клан: — 5, Gray Wolf (Сивиот Волк). 6, Yellow Wolf (Жолтиот волк). 7, Little Turtle (Малата желка). 8. Snipe (Штуката).

Поглавицата Пелерс

Познати Тускароранци
--------------------

* Ава Гарднер .

Наводи
------

1. ↑  HUD CodeTalk Архивирано на 6 март 2009 г. Celebrities of Native American Heritage

Надворешни врски
----------------

* Tuscarora
* Tuscarora Indian Tribe History
* The Tuscarora Indians Архивирано на 8 април 2007 г.
* The Tuscarora Indian War

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| * п
* р
* у
Ирокеска конфедерација |
| --- |
|  |
| Народи | Сенека **·**  Кајузи **·**  Онондази **·**  Онајди **·**  Мохавци **·**  Тускарори | Знамето на ирокеската конфедерацијаЗнамето на ирокеската конфедерација |
|  |
| Теми | Економија **·**  Јазици **·**  Митологија **·**  Гајанашагова **·**  Миротворецот |

 |
**Организација на Тамерлановата војска**  била според децимален сиситем, сличен на оној на војската на Џингис Хан. Силите биле подделени на десетици, стотици, илјадници и десетици илјади (тумен). Старите монголски војнички имиња биле заменети со турски. Иако Тамерлановата војска како основа ја имала монголската воена организација, таа поминала низ некои промени. Силите биле подделени во единици во јачина од 50 - 1000 души, нарчени *кошунами*, бројноста на поголемите единци варирала. 

Тамерлан како го опседнува Кенеургенч
Кинески коњаници вооружени со копја, кои се состоеле од двострани сечила. Некои научници, претпоставуваат дека војниците на Тамерлан користеле вакво копје
Сојузничките војски (војски испратени од вазалите на Тамерлан) служеле како помошни сили и биле познати како *хашари*. Целата војска била подделена на неколку дела (фауџ). Во Битката кај Кондурча, војската на Тамерлан се состоела од седум фауџа, од кои два биле во позадина и во постојана подготвеност, спремни да ја извршат наредбата на Тамерлан, односно да им помогнат на крилата или центарот. Секое воено одделение имало оделно оружје, седла, ремени и други обележја, обоени во посебна боја.

Некои високи заповедници биле познати како *сардарс* (сердари). Останатите заповедници биле именувани како емири, титула од 12-ти степен. Единиците во јачина од 100 души биле под команда на *минг-башите*, единиците во јачина од сто души под команда на *јоз-башите*, а единиците од десет души под команда на *он башите*. Секој командант имал помошник-началник, подготвен да го замени, ако било потребно. Воените командни позиции биле пополнувани од страна на синовите на емирите или благородништвото. За највисоки воени заповедници биле поставувани роднините или блиските соработници на Тамерлан.

Наводи
------

1. ↑  The martial art of the East

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Тамерлан |
| --- |
|  |
| Освојувања | 
 Освојувања во Персија **·**  Тамерланова војна со Туктамиша **·**  Индиски поход **·**  Освојување на Сивас **·**  Сириски поход **·**  Освојување на Багдад **·** Анадолски поход **·**  Кинески поход |
|  |
| Законодавство | 
 Тамерланов законик  |
|  |
| Култура и наука | 
 Урбанизам и архитектура **·**  Развој на науката и уметноста  |
|  |
| Војска | 
 Структура **·**  Организација **·**  Оружје **·**  Стратегија и тактика **·**  Знамиња  |
|  |
| Династија | 
 Тимуридска династија **·**  Пир Мухамед **·**  Халил Султан **·**  Шахрух **·**  Улугбек |
|  |
| Занимливости | 
Тамерланов шах |

 |
**Свети Георги** (**Ѓорѓи** или **Ѓорѓија**) — важен христијански светец и великомаченик од Кападокија.

Животопис
---------

Георги во својата дваесетта година го стекнал чинот трибун и како таков служел при царот Диоклецијан. Кога овој цар започнал гонење на христијаните, Георги истапил пред него и одважно изјавил дека е христијанин, поради што царот го затворил, наредил нозете да му ги стават во клади, а на градите да му положат тежок камен. Потоа наредил да го врзар на тркало под кое имало штици со големи клинци и така го вртеле. По ова го закопале во ров, така што надвор од земјата му била само главата и го оставиле во ровот три дена и три ноќи. Но при сите овие маки Георги непрестајно Го молел Бога и Бог веднаш го исцелувал и на големо одушевување на народот, го спасувал Својот маченик од смртта.

Свети Георги, фреска од 12ти век во Стараја Ладога
Кога Св. Георги воскреснал и еден мртовец, тогаш многумина ја примиле верата во Христа. Меѓу овие биле и царевата жена Александра и главниот жрец Атанасиј, земјоделецот Гликериј, и Балериј, Донат и Терин. Најпосле царот ги осудил Свети Георги и својата жена Александра на смрт со меч. Блажената Александра издивнала на губилиштето пред да ја убијат, а Свети Георги го убиле во 303 година.

Крстот на Свети Георги, на знамето на АнглијаБезбројни се чудата што се јавиле на неговиот гроб. Многубројни се и неговите јавувања во сон и на јаве на многумина коишто го спомнуваат и ја бараат неговата помош до денешен ден. Од љубов кон Господ Христос, Свети Георги без тешкотии оставил се заради својата љубов: чин, богатство, царски почести, пријатели и сиот свет. За оваа љубов Господ го наградил со венец на невенлива слава на небото и на земјата и со живот вечен во Своето Царство. Го дарувал со сила и власт да им помага на оние што го слават и призиваат неговото име во бедите и неволјите.

Поврзано
--------

* Манастир Свети Ѓорѓи Победоносец

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 27862930
* ISNI: 0000 0000 1364 2652
* GND: 118538527
* SELIBR: 345635
* SUDOC: 028369149
* BIBSYS: 90653093
* NKC: jx20050627004

 |

 |
**Информациската наука** (или **науката за информациите**) е интердисциплинарна наука која првенствено се занимава со анализи, собирање, класификација, манипулација, чување, пребарување и ширење на информациите.

Информациската науката е често (погрешно) се смета за гранка на информатиката. Сепак, таа е многу посеопфатна, интердисциплинарна наука, во која се обединети не само аспекти на компјутерските науки, туку и различни на други области како што се архивирањето, когнитивните науки, трговијата, комуникациите, правото, библиотекарството, музеологијата, менаџментот, математиката, филозофијата, јавната политика и социјалните науки.

Поврзано
--------

* Првичен извор
* Вторичен извор
* Третичен извор

Надворешни врски
----------------

* Knowledge Map of Information Science
* LIBRES - Library and Information Science Research Electronic Journal - Curtin University of Technology, Perth, Western Australia Архивирано на 5 јуни 2014 г.
* Journal of Information Science
* What Has Information Science Contributed to the World? Архивирано на 20 март 2008 г.
* Digital Library of Information Science and Technology open access archive for the Information Sciences
* Current Information Science Research at U.S. Geological Survey Архивирано на 21 мај 2012 г.
* Introduction to Information Science Архивирано на 13 мај 2021 г.
* The Nitecki Trilogy Архивирано на 19 март 2011 г.
* Information science at the University of California at Berkeley in the 1960s: a memoir of student days
* Chronology of Information Science and Technology
**Коста Чохаџиќ** (10 септември 1881

 во Гевгелија —  1960
 во Скопје) — македонски гинеколог-акушер.

Чохаџиќ е заслужен за отворањето на првиот Гинеколошко-акушерски санаториум во Македонија.

Животопис
---------

По потекло од Гевгелија, дипломирал на Медицинскиот факултет во Париз во 1910 година. Следната година се вратил во Македонија и работел како лекар во Гевгелија, Радовиш и Скопје.

Во 1921 година е назначен за шеф на Гинеколошкото одделение при Државната болница во Скопје.

Во 1931 година отворил Гинеколошко-акушерски санаториум во Скопје, прв од таков вид во Македонија. Во Санаториумот се вршеле не само породувања, туку и гинеколошко-хируршки интервенции. Санаториумот работел до 1941 година.

Наводи
------

1. ↑  Ристовски, Блаже, уред. (2009). „*Чундева*". *Македонска енциклопедија*. , книга II (М-Ш). Скопје: МАНУ. стр. 1631. Text "series
" ignored (help)
**Цветна формула** е израз во кој деловите на цветот се означени со голема почетна буква со нивното латинско име:

* K (*kalix*) - чашка
* C (*corolla*) - венче
* P (*perigon*) - перигон
* A (*androeceum*) - андрецеум
* G (*gynoeceum*) - гинецеум

Други знаци кои се користат се:

* 0 - недостаток на одделни делови
* ~ - голем број на делови
* \* - актиноморфен цвет
* % - зигоморфен цвет

Пример, цветната формула на шипинка е: \* K5 C5 A~ G~ - цветот е актиноморфен, чашката е составена од 5 чашкини ливчиња, венчето е составено од 5 венечни ливчиња, андрецеумот се состои од голем број на прашници, гинецеумот се состои од голем број на плодни ливчиња.
Слатки палачинки
**Палачинка** е тесто  пржено во масло или без масло. Формата на палачинките е кружна, кругот може да биде дебел или тенок. Тестото е направено од мешавина на брашно и млеко или вода, а и 1-6 јајца. Палачинката е веројатно постара од лебот и е позната низ целиот свет, приготвувана на различни начини.

Палачинката по печењето може да се приготвува како слатка или солена. За слатка палачинка најчесто се користи џем, различни кремови, мед и слично. Солената палачинка исто така се користи на различни начини како на пример: со сирење, павлака и слично. Приготвената палачинка се витка во цилиндрична или триаголна форма. Веќе кога ќе е приготвена палачинката, се додават различни додатоци.

Зборот „палачинка" доаѓа од латинскиот збор *placenta*, што значи „рамен колач".

Постојат различни видови на палачинки, во зависност од поднебјето каде се приготвуваат. Секоја кујна има уникатни методи за готвење и рецепти.

Наводи
------

1. ↑  Викиречник
2. ↑  Рецепти за разни видови палачинки

Надворешни врски
----------------

|  |  |
| --- | --- |
| Ризница | „Палачинка" на Ризницата ? |

* Основен рецепт
* Рецепти
Координати: 55°34′N 9°45′E﻿ / ﻿55.567° СГШ; 9.750° ИГД﻿ / 55.567; 9.750

**Фредериција** (дански: *Fredericia*, изг. [fʀɛðəˈʀedɕa]) — значаен град во Данска, поточно во средишниот дел од државата. Градот се наоѓа во рамките на регионот Јужна Данска, каде со околните населени места ја сочинува општината Фредериција. Основан е како тврдина од кралот Фредерик III во 1650 г.

Денес самипот град има 39.922 жители (2014), а општината Фредериција брои вкупно 50.324 жители (2014).

Природни услови
---------------

Фредериција се наоѓа во средишниот дел на Данска. Од главниот град Копенхаген, Фредериција е оддалечен 210 км на запад.

Релјеф
Градот Фредериција се наоѓа во источниот дел на данскиот полуостров Јитланд, на местото каде што најмногу се доближува со островот Фин. Ваквото стратегиско и прометно значење придонел на ова место да се формира град. Надрморкста височина на градот се движи од 0 до 25 метри.

Клима
Климата во Фредериција е умерено-континентална под влијание на Атлантикот и топлата голфска струја.

Води
Фредериција се формирала на Лилебелт, канал имзеѓу кој се раздвојуваат островот Фин и полуостровот Јитланд. Просечната широчина на каналот изнесува 1,0-1,5 километри. Средишниот дел од градот се наоѓа на местото каде Лилебелт се отвора во море, т.е. во Категат.

Историја
--------

Подрачјето Фредериција било населено уште во времто на праисторијата. Денешната населба била формирана во 1650 година од страна на кралот Фредерик III. Населбата е замислена како тврдина на Данска на Јитланд, за обезбедување на даденото подрачје по Триесетгодишната војна.

Во 1846 година кај градот се доселила карактеристична битка во војната помеѓу Данска и Шлезивиг-Холштајн.

И покрај пет годишната окупација над Данска (1940-1945) од страна на Третиот Рајх, градот и неговото население не претрпеле големи страдања.

Население
---------

Денес Фредериција има 39.797 жители во градските граници и околу 50.000 со околните населени места.

Етнички состав
Населението на Хернинг до пред неколку децении било типично населено со етнички Данци. И денес етничките Данци се поголемото мнозинство во градот, но мал дел од населението се доселеници.

Познати личности
----------------

Родени
* Хенрик Понтопидан (1857-1943) — писател
* Ерик Холтвед (1899–1981) — етнолог
* Сесил Бедкер (1927- ) — писател и поет
* Јерген Виг Кнудсторп (1968- ) — стопанственик, ген. директор на „Лего"
* Томас Серенсен (1976– ) — фудбалер

Починати
* Драган Богдановски (1929-1998) — истакнат македонски политички иселеник, дисидент и еден од основачите на на ВМРО-ДПМНЕ. Починал во воз во овој град, на пат од Шведска во Германија, а погребан е во Куманово.

Галерија
--------

* Градски музејГрадски музеј
* Црквата „Св. Троица"Црквата „Св. Троица"
* Стара градска куќаСтара градска куќа
* Железничката станицаЖелезничката станица

Поврзано
--------

* Фредериција (општина)

Наводи
------

1. ↑  „BEF44: Население на 1 јануари, по населени подрачја" — база на Данска статистика

Надворешни врски
----------------

|  |  |
| --- | --- |
| Ризница | „Фредериција" на Ризницата ? |

* Портал на Фредериција
**Јајцето со панели**, познато и како **Дванаесет панелно јајце,** е накитено емајлирано велигденско јајце направено под надзор на рускиот мајстор накит Петер Карл Фаберже во 1899 година. Јајцето е направено за Александар Келх, кој и го подарил на својата сопруга, Варвара Келх-Базанова.

Изработка
---------

Јајцето било создадено од мајсторот на Петер Карл Фаберже, Михаил Перхин (Русин, 1860-1903) и е изработено со жолто злато, триаголно површински дијаманти, квадратно површински дијаманти, проѕирен розов и зелен емајл и непроѕирна бела емајл. Горните и долните делови на Јајцето се поделени на шест панели по ленти со матирано злато, обложено со редови од розови романски рози со златни стебла и проѕирни зелени лисја. Неколку триаголно површински дијаманти се поставени во интервали со розети од дополнителни дијаманти го обиколува Јајцето во нејзиниот најширок дел. Секој крај на јајцето е завршен со концентрични кругови на дијаманти, златни и зелени емајлирани мотиви од лисја и розов емајл. горниот крај е центриран со медалјон што ги носи иницијалите БТК во скрипта под квадратно површински дијамант.; другиот крај има сличен, иако помал медалјон кој ја покажува годината „1899". Изненадувањето е изгубено.

Сопственост
-----------

Ова е единственото келхово јајце што не било дел од предметите купени од парискиот накитџија Морган. Јајцето било купено некаде во 20-тите години на минатиот век и го купил А Ла Виељ Руси во Париз, најверојатно од Варвара Келх. Во 1933 година продадено од А Ла Виљ Руси, Париз. Подарено на Божиќ 1933 година од кралот Џорџ V од Обединетото Кралство како подарок за неговата сопруга кралицата Мери од Тек и останало дел од Кралската збирка на кралицата Елизабета Втора. Другите фабержеови јајца во Кралската збирка вклучуваат: 

1. Кошница со диви цвеќиња, 1901 година, Подарок на Николај Втори на императорката Александра Фјодоровна. 

2. Колонада, 1910 година, Подарок на Николај Втори на императорката Александра Фјодоровна. 

3. Мозаик, Подарок на Николај Втори на императорката Александра Фјодоровна .

Поврзано
--------

* Фабержеово јајце

Наводи
------

1. 1 2 3  „Mieks Fabergé Eggs". Wintraecken.nl. 3 април 2016. Посетено на 19 април 2020.
**Водоматица** (грчки: *Βοϊδομάτης*, *Војдоматис*) — река во Јанинскиот Округ на областа Епир, северозападна Грција, притока на Војуша. Извира под селото Високо (Викос) и по течението се спојува со други водотеци кои се спуштаат по падините на Тимфи или од клисурата Вик (Викос), па завршува недалеку од гратчето Коница. Има вкупна должина од 15 км.

И покрај нејзиното име, Водоматица важи за една од најчистите реки во Европа и не страда од никакви еколошки проблеми. Минува низ еден од највпечатливите природни предели во земјата, во состав Националниот парк Вик-Војуша уште од од 1973 година. Реката ја пресекуваат повеќе камени мостови, од кои најпознат е Клидонскиот кај клисурата Вик. По Водоматица се одвиваат водени спортови како сплаварење и кајакарство.

Водоматица има сезонски водостој, иако никогаш не пресушува. Просечната темепратура на водата не надминува 4 °C.

Поврзано
--------

* Загори

Наводи
------

1. ↑  Travel Magic. (2009). ΒΟΪΔΟΜΑΤΗΣ ΠΟΤΑΜΟΣ Архивирано на 14 јануари 2012 г.. посетено на 6 јули 2013
2. ↑  „Το Γεφύρι της Κλειδωνιάς". Архивирано од изворникот на 2009-09-17. Посетено на 2009-11-18.

Надворешни врски
----------------

* Водоматица на Ризницата ?
* Слики од Водоматица (грчки)
* Патеки - СКАИ, Водоматица (грчки)
* За селата во областа Загори (грчки)
**Вилијам Е. Корбин** (1869-1951) ― пронаоѓач на хартиените крпи Ниброк и градоначалник на градот Берлин, Њу Хемпшир (1931-1932).

Ран живот и кариера
-------------------

Вилијам Е. Корбин бил роден во 1869 година во Чарлстаун, Њу Хемпшир во семејството на Семјуел и Мери Корбин. Како дете, Корбин работел на фарма во Чарлстаун, Њу Хемпшир. Кратко време Корбин работел во владината фабрика Чејни во Манчестер. Подоцна се преселил во Берлин, Њу Хемпшир, на 27 мај 1892 година, каде што бил вработен во мелницата т.н. Riverside Mill во сопственост на Brown Company. Во 1894 година, тој станал надзорник на оваа мелница. Во 1904 година, Brown Company ја изградила т.н. Cascade Mill на границата меѓу Берлин и Горам. Корбин станал првиот началник на оваа нова мелница. Заедно со тоа што бил надзорник на Cascade Mill, Корбин станал директор во Берлинската национална банка во 1906 година, а во 1913 година станал претседател на оваа банка. Во 1931 година, Корбин станал градоначалник на градот Берлин, служејќи се до 1932 година.

Бришачи Ниброк
--------------

Во 1919 година, г-дин Корбин, заедно со Харолд Титус и Хенри Чејс, првиот хемичар на Cascade Mill, почнле да вршат опити во зградата за истражување и развој за да ги подобрат проблемите на производството на хартија, за да ги вклучат хартиените бришачи Ниброк (изворно: Nibroc). Во 1922 година, Корбин ги завршил првите хартиени бришачи. Пред ова, имало само платнени крпи, но немало службено признаено хартиена крпа/бришач. Овој хартиен бришач бил викан „Nibroc", што е обратно напишано од презимето Corbin.

Смрт и наследство
-----------------

На 13 октомври 1951 година, „таткото на хартиените бришачи", Вилијам Е. Корбин, починал во својот дом. Тој бил погребан на гробиштата Форест Хил во градот на неговото раѓање. Хартиените крпи Ниброк ги произведувала Brown Company до 1970-тите.

Поврзано
--------

* Берлин
* Хартиен бришач
* Изработка на хартија

Наводи
------

1. ↑  „Beginnings of the Cascade Paper Mill" (PDF). Посетено на 21 декември 2023.
2. ↑  „Once Upon A Berlin Time". Посетено на 21 декември 2023.
3. ↑  „Brown Bulletin" (PDF). Посетено на 21 декември 2023.
Тимо БолТимо Бол
**Тимо Бол** (германски: Timo Boll, 8 март 1981) е германски професионален играч на пинг-понг. Тој игра за Борусија Диселдорф и е на второто место на Германската пинг-понг лига.

Кариера
-------

### Националната лига и меѓународни помлади резултати

На 14 годишна возраст, Тимо Бол, заедно со Френк Клич, ја освоиле помладата национална лига. Тимо Бол го прославил првиот меѓународен резултат за време на Европското студентско првенство во Ден Хаг 1995 година, каде што освои три златни медали. Тој го освои второто место на својот прв јуниорски европско првенство во 1996 година. Тој ја освоил титулата во синглови, двојки и тимот во наредните две години.

### Меѓународни резултати

Во 2002 година, Тимо Бол бил првиот Германец кој играл во Европа-Топ-12 и забележал победа против Владимир Самсон. Тој стигнал до финалето на Европското првенство во шампионско првенство во Загреб во синглови, а во двојки со Золтан Фејер-Конерт освоил златен медал. Германскиот тим бил поразен во финалето од 2-3, од шведскиот тим.

### Повреди и враќање

Тимо Бол имал проблеми со повредите во првата половина од 2004 година. Овие проблеми го попречиле во подготовките за Летните олимписки игри 2004. По период обележан со јавни критики, тој победил на турнирите во Полска, Австрија и Германија. Тој, исто така, стигна и до полуфиналето на *ITTF Pro турнејата* во Пекинг .

На почетокот на сезоната 2005, Бол повторно почувствувал болка во грбот, но освои сребрен медал во двојки со Кристијано Зусо на Светското првенство.

### Приватен живот

Тимо Бол се оженил со Роделија Јакоби на 31 декември 2002 година.

Награди
-------

* 1997 година. Најдобар помлад играч
* 1998 година. Германски каменувач на годината
* 2005 година. Бамби спорт
* 2005 германски спортист на годината 3. место
* 2006 година. Спортист на годината во Хесен
* 2007 германски спортист на годината 2. место
* 2008 година. Спортист на годината во Хесен
* 2010 година. Спортист на годината во Хесен
* 2010. Германски спортист на годината 2. место

Трофеи
------

* Светското првенство 2002 и 2005 година
* шампион на Европа во синглови 2002, 2007, 2008, 2010, 2011 и 2012 година
* Европски шампионски тим 2007, 2008, 2009, 2010 и 2011 година
* Европски Супер Куп 2007, 2008 и 2009 година

Наводи
------

1. ↑  „BOLL Timo". *ittf.com*. Архивирано од изворникот на 17 октомври 2012. Посетено на 4 јуни 2011.

Надворешни врски
----------------

* Официјално мрежно место
* Меѓународна федерација на маса
**Новозеландски сокол** (науч. *Falco novaeseelandiae*) или **карејареја** (маорски: *kārearea*) — единствениот ендемски сокол на Нов Зеланд, а со тоа и единствената ендемска граблива птица. Овој сокол често се помешува со поголемата и почеста барска еја.

Птицата живее во густ грм и стрмните падини на Јужниот Остров и ретко се гледа северно од централниот дел на Северниот Остров. Иако е заштитен уште од од 1970, оваа птица сè уште се смета за ранлив вид.

Новозеландскиот сокол е екстремно брза и агилна птица која достигнува брзина на летање од 200 км/ч. Најголемиот дел од пленот таа го фаќа за крило, а го убива со т.н. „заб" кој се наоѓа на клунот, за разлика од други соколовидни кои го убиваат пленот со нозе или канџи.

Се разликува од многу поголемата барска еја (*Circus approximans*) која се среќава често насекаде во Нов Зеланд, по тоа што другите птици ги фаќа за крило и ретко јаде мрши. Ова е агресивна и прилично насилна птица во одбраната на својата територија. Напаѓа кучиња, а и луѓе.

Со распон на крилја од околу 45 см и тежина ретко поголема од 450 грама, новозеландскиот сокол е речиси двојно помал од птицата „каху" (барска еја), која ја напаѓа веднаш штом ќе ја види. Мажјаците се за 1⁄3 помали од женките.

Новозеландскиот сокол е прикажан на реверсот од банкнотата од 20 новозеландски долари, на две различни поштенски марки, како и на колекционерски монети.

Наводи
------

1. ↑  BirdLife International (2012). „*Falco novaeseelandiae*". *IUCN Red List. Version 2012.1*. International Union for Conservation of Nature. Посетено на 16 јули 2012.
**Германски пошти** — бренд на Групацијата ДХЛ што се користи за нејзините домашни поштенски услуги во Германија. Услугите што се нудат под брендот се оние на традиционалната поштенска услуга, што го прави брендот наследник на поранешниот државен монопол за пошта, Германска федерална пошта.

Повеќето бизниси кои не се поврзани со традиционалните поштенски услуги се префрлиле на брендот ДХЛ, кој бил купен со оригиналната компанија ДХЛ. Ова е причината зошто групата го користи името ДХЛ.

Производи
---------

Групата моментално ги нуди следните услуги под брендот, сите во рамките на нејзиниот оддел за пошта:

* **Комуникација по пошта** се справува со домашната пошта (освен пакети).
* **Услуги за печат** се занимава со домашна дистрибуција на печатени производи (весници и списанија).
* **Продажни места за малопродажба** работат со домашни малопродажни места (пошти), кои нудат услуги за писмена пошта, пакети и поштенска банка.
* **Дијалог Маркетинг** обезбедува услуги за директен маркетинг како што се истражување на пазарот и верификација на адреси.

Другите услуги во рамките на одделот за пошта, како што се Парцел Германија и Глобал Мејл, го користат брендот ДХЛ.

Наводи
------

1. ↑  Deutsche Post. „The Group". Архивирано од изворникот на October 23, 2008. Посетено на 2008-11-01.
Софрониј Врачански
**Свети Софрониј Врачански** (бугарски: *Софроний Врачански*; 1739–1813), познат и со своето световно име **поп Стојко Владиславов**, а подоцна **Врачански епископ**, е народен просветител, духовник од Бугарија, тој бил и прв следбеник на делото на Св. Паисиј Хилендарски. Во почетокот на 19 век тој е приман од руската и романската влада за основен претставник на христијанската заедница во Бугарија.

Биографија
----------

Софрониј Врачански е роден во 1739 година во Котел во семејството на богати трговци. Учел во неговиот роден град. Работил како абаџија, но сепак покажал интерест кон религијата. Во 1762 година е познат за свештеник, работи и како учител и книжовник во родниот град. Големо влијание врз неговите дела биле од Паисиј Хилендарски во 1765 година во Котел.

*Неделник*
Автор е на зборникот „Неделник" - првата печатна книга на новобугарски јазик. Канонизиран е за светец од Бугарската православна црква со писмен акт на патријарх Кирил во 1964 г. Неговата автобиографија, "Житие и страданија грешнаго Софронија" (ок. 1804 г.), е првата автобиографија пишана на бугарски јазик. Автор е на на првиот препис на Паисиевата "Историја словенобугарска".

Извори
------

1. ↑  Радев, Иван (2007). *История на българската литература през Възраждането*. Велико Търново: Абагар. стр. 104. ISBN 978-954-427-758-1. Укажано повеќе од еден `|authorlink=` и `|author-link=` (help); Укажано повеќе од еден `|ISBN=` и `|isbn=` (help)

Надворешни препратки
--------------------

* „Кириакодромион, сиреч Неделник"
* Софрониев препис Архивирано на 21 јануари 2015 г. на „Историја славовенобугарска"
* Житие и страдања грешного Софрония (полн текст)
Оваа статија се однесува на кошаркар.  За архитектот, погл. Богдан Богдановиќ.
*Ова не е исто што и [[:Бојан Богдановиќ]].*

**Богдан Богдановиќ** (српски: *Богдан Богдановић*, роден на 18 август 1992

 во Белград) — српски кошаркар кој настапува за Атланта Хокс во НБА лигата и за српската репрезентација. 

Најчесто игра на позицијата бек или ниско крило, и бил селектиран од страна на Феникс Санс како 27 пик на НБА драфтот во 2014 година, но потоа бил трејдуван во Сакраменто Кингс во во текот на драфот во 2016 година. Богдановиќ бил избран во најдобрата петорка на Евролигата во сезоната 2016–17 година.

Наводи
------



|  |  |  |  |  |
| --- | --- | --- | --- | --- |
| 

| * п
* р
* у
Србија  Состав на Србија  — СП 2019 Србија |
| --- |
|  |
| 
* 5 Симоновиќ
* 7 Богдановиќ
* 8 Бјелица
* 11 Лучиќ
* 13 Радуљица
* 14 Бирчевиќ
* 15 Јокиќ
* 21 Милутинов
* 22 Мициќ
* 23 Гудуриќ
* 24 Јовиќ
* 51 Марјановиќ
* Тренер: Ѓорѓевиќ

 |  |

 |
По тебе
**По тебе** е албум на македонскиот пејач Тоше Проески. Албумот е издаден на македонски и српски јазик.

Македонски албум
----------------

### Композиции

1. По тебе
2. Zao mi je
3. Рани на усните
4. Слушаш ли
5. Малечка
6. Громови на душа
7. Лошо ти стои
8. Кој ли ти гризе образи
9. Полско цвеќе
10. Нај, нај
11. За овој свет
* **Single**

12. Lagala nas mala
13. This world
14. Krajnje vrijeme
* **Издавач:**

"Award Entertainment" Македонија

Српски албум
------------

### Композиции

1. Pratim te
2. Zao mi je
3. Rane na usnama
4. Cuješ li
5. Mala
6. Jedina
7. Lose ti stoji
8. Ko ti to grize obraze
9. Poljsko cvijeće
10. Naj, naj
11. Za ovoj svet
* **Single**

12. Lagala nas mala
13. This World
14. Krajnije vreme

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Тоше Проески |
| --- |
|  |
| Студиски албуми | 
 *Некаде во ноќта* **·**  *Синот божји* **·**  *Ако ме погледнеш во очи* **·**  *Ден за нас* **·**  *По тебе* **·**  *Божилак* **·**  *Игри без граници*  |
|  |
| Постхумни албуми | *The Hardest Thing* |
|  |
| ДВД албуми | 
 *DVD Тоше Проески - стадион '04- Live* **·**  *DVD Тоше Проески - стадион '06 - Live* **·**  *DVD Тоше Проески - LIVE Белградска Арена 2007*  |
|  |
| Постхумни синглови | „The Hardest Thing" |
|  |
| Поврзани статии | Македонска музика |

 |
Петропавловски собор, најпознатото дело на Трецини
**Деменико Трецини** (италијански: *Domenico Trezzini*) (ц. 1670-1734) бил швајцарски архитект кој го развил петреобарокниот стил на руската архитектура.

Роден е во Астано, бизу Лугано, во во италијанскиот дел Тичино. Вројатно студирал во Рим. Подоцна, кога работел во Данска, добил покана од Петар Велики, да биде еден од архитектите на згради за новата руска престолнина, Санкт Петербург.

Од 1703, (основањето на градот), Трецини дал значителни придонеси кон најзначајните згради. Меѓу неговите инзвордени достигнувања се вбројуваат Петропавловската тврдина и Петропавловскиот собор, зградата на Дванаесетте Колегијати, (сега главната зграда на Санкт Петербургскиот Универзитет) како и Петровиот Летен дворец. Тој зел учество и во нацртите на Кронштат и Александро-Невскиот манастир.

Доменико Трецини игра и друга голема улога во архитектонската историја на Русија: неговата школа по европски модел била основа за познатиот петробарокен стил.

Трецини бил во добри и блиски односи со царот Петар Велики. За ова сведочи фактот што тој бил кум на неговиот син Пјетро Антонио Трецини (исто така станал познат архитект).

Наводи
------

* 
* Архивирано на 27 септември 2007 г.

|  |  |
| --- | --- |
| Ризница | „Доменико Трецини" на Ризницата ? |

|  |  |
| --- | --- |
| Stub icon | *Оваа статија за архитект е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 27869228
* LCCN: n85255195
* ISNI: 0000 0000 8107 3180
* GND: 118867776
* SELIBR: 364850
* SUDOC: 226978834
* ULAN: 500121643
* HDS: 019162
* NKC: jn20011211179

 |

 |
Смешните кокети**Смешните кокети**
**Смешните кокети** (француски: *Le précieuses ridicules*) - драма во еден чин (комедија) на францускиот писател Молиер од 1659 година.

Содржина
--------

За делото
---------

Молиер доживеал огромен успех со „Смешните кокети" при што тој играл една од главните улоги. Комедијата-едночинка „Смешните кокети" ги исмејува обичаите и светскиот салонски живот, на кој му недостасувала природност, и кој во основа бил лага и лицемерие: две кокетни госпоѓици го одбиваат додворувањето на две момчиња (гроф и маркиз), и се вртат кон други двајца кои се облечени како гроф и маркиз, а кои се всушност преоблечени слуги во таа облека. Ова интересно сиже му пружило можност на Молиер да го прикаже потеклото и психологијата на лицемерството во 17 век. Ова дело претставува пресврт во творештвото на Молиер, зашто во него првпат започнал да ги исмејува недостатоците на тогашното општество.

Наводи
------

1. ↑  N. Banašević, „Pogovor", во: Molijer, *Tartif – Don Žuan*. Beograd: Rad, 1962, стр. 204.
**Владимир Ралев** (Гевгелија,  1934
 - Женева, Швајцарија, 1 април 2016

) — еден од најголемите македонски стопанственици во светот, филантроп, дарител и македонски патриот. Голем дел од својот работен век Ралев го поминал во многу светски метрополи, а последните негови деловни активност биле на релациите Пакистан, Хонгконг, Женева.

Животопис
---------

Творештво
---------

Ралев е роден во 1934 година во Гевгелија, завршил гимназија во Велес, а на Унивeрзитетот во Белград дипломирал историја на уметност и археологија, а потоа завршил и висока школа за трговија. Во 1980 година ја отворил својата прва компанија што се занимава со прозводство, маркетин и менаџмент, а подоцна прераснува во еден од наголемите производители на памук и памучно предиво, платно, печатено платно, обоено платно и др. Во погоните на неговите компании во Пакистан и во Источна Африка се вработени повеќе од 200 работници, како и соодветен број високостручни кадри. Напоредно со својот деловен ангажман Ралев ја афирмирал Македонија, нејзината историја, положба и правата на Македонците во соседството, како и позицијата на МПЦ - ОА. Владимир Ралев бил и еден од најголемите македонски дарители за Македонците што живеат во соседните земји. Во 2013 година добил Медал за заслуги за Македонија за значајниот придонес за афирмација на Македонија во светот и унапредување на пријателските односи и соработка со Швајцарската Конфедерација. Бил и почесен конзул на Македонија во Женева. Бил и носител на титулата **Македонски сенатор**, награда од највисоко признание што ја доделува Светскиот Македонски Конгрес.
Починал во Женева, Швајцарија на 1 април 2016 година.

Наводи
------

1. ↑  *Интервју со Владимир Ралев*[*мртва врска*]
2. ↑  „*Одликувања и признанија*". Архивирано од изворникот на 2016-04-10. Посетено на 2016-04-03.
3. ↑  *СПИСОК НА ПОЧЕСНИ КОНЗУЛИ НА РМ ВО СТРАНСТВО*
4. ↑  „*Во Женева почина македонскиот стопанственик Владимир Ралев*". Архивирано од изворникот на 2016-04-05. Посетено на 2016-04-03.
|  |
| --- |
|  **Света Димитриј Мироточиви** |
|  |
|  |
| **македонска православна црква** |
| **Епархија** | Повардарска |
| **Архијерејско намесништво** | Кавадаречко |
| Местоположба |
|  |
| **Место** | Кавадарци |
|  **Општина** | Кавадарци |
|  **Држава** | Македонија |
| Општи податоци |
| **Покровител** | Свети Димитриј Солунски |
|  **Изградба** | 19 век |
|
|  **Живопис** | 19 век |
|  **Зограф** | непознато |
| Архитектонски опис |
|  **Архит. тип** | трикорабна |
|

**Свети великомаченик Димитриј** — македонски православен храм, кој се наоѓа во Кавадарци.

Централна парохиска црква била возобновена во 1834 година. Според народните преданија била делумно фрескоживописана во 1843 година од тогашни зографи за кои не постои никаков поточен запис. Олтарскиот простор повторно бил живописан од страна на зографската тајфа на Светозар Богдановски од Велес во 1995 година.

Според својата архитектурна форма таа е трикорабна базилика. Во црквата има два помошни олтари со иконостаси од јужната и северната страна. Едниот олтар е посветен на св. вмч Димитрија, а другиот на Преподобна Параскева (Св. Петка). Иконите датираат од времето кога е возобновена црквата 1843 година, но зографите кои ги изработиле се непознати.

Наводи
------

1. ↑

Надворешни врски
----------------

* Архивирано на 21 февруари 2014 г.
Местоположба на Росовиот Вител во Росовото Море
**Росов Вител** — еден од двата витла што постојат во Јужниот Океан. Се наоѓа во Росовото Море и се врти во насока на стрелките на часовникот. Вителот е формиран од интеракциите помеѓу антарктичката кружна струја и антарктичкиот континентален гребен. Забележано е дека морскиот мраз опстојува во централното подрачје на вителот.

Постојат некои докази дека глобалното затоплување придонело кон одредено намалување на соленоста на водите на Росовиот Вител од 1950-тите.

Поврзано
--------

* Океанска струја
* Физичка океанографија
* Веделов Вител

Наводи
------

1. ↑  Michael L. Van Woert; и др. (2003). „The Ross Sea Circulation During the 1990s". Во DiTullio, Giacomo R.; Dunbar, Robert B. (уред.). *Biogeochemistry of the Ross Sea*. American Geophysical Union. стр. 4–34. ISBN 0-87590-972-8.[*мртва врска*] p. 10.
2. ↑  Florindo, Fabio; Siegert, Martin J. (2008). *Antarctic Climate Evolution*. Elsevier. стр. 106. ISBN 978-0-444-52847-6.
**Продолжуваме со промената** (бугарски: *Продължаваме промяната*) — бугарска социјално либерална политичка партија, създадена во септември 2021 година од Кирил Петков и Асен Василев.

Историја
--------

Проектот бил представен на 19 септември 2021 година.

На парламентарните избори во ноември 2021 година со „Продолжуваме со промената" е именува коалиција од неколку мали партии кои добиваат најдобар резултат и на 13 декември формираат коалициска влада на чело со Кирил Петков. Владата паѓа на 22 јуни 2022 година по успешното гласање за недоверба. На 15 април 2022 година во Пловдив се одржал основачки состанок на „Продолжуваме со промената" со кој започнала процедурата за официјална регистрација на организацијата како политичка партија.

На 13 февруари 2023 година „Продолжуваме со промената" и „Демократска Бугарија" потпишаа договор за заедничко учество на парламентарните избори, закажани за 2 април 2023 година. Коалицијата се вика „Продолжуваме со промените" – „Демократска Бугарија" (ПП – ДБ).

Наводи
------

1. ↑  Дичев. „Проектът „Продължаваме промяната" е търсене на нов баланс между свобода и равенство" (бугарски). Дебати. Занемарен непознатиот параметар `|access_date=` (help); Занемарен непознатиот параметар `|name=` (help); Занемарен непознатиот параметар `|data=` (се препорачува `|date=`) (help)
2. ↑  Петков и Василев представиха „Продължаваме промяната", очакват „коалиция на почтените"
3. ↑

Надворешни врски
----------------

* официјалната веб-страница на партијата
**Thunder From The Blue Sky** (мак. Гром од синото небо) е заеднички албум на триото Влатко Стефановски со Јан Акерман и Дамир Имери. 

Албумот содржи 15 песни, од кои повеќето се обработки на познати џез и блуз песни. Албумот беше објавен во 2008 година. во издание на Esoteria Records (македонски пазар)  и Croatia Records (пазар на поранешна СФРЈ).

За албумот
----------

Албумот е снимен во текот на зимата 2007-2008 година. Албумот е посветен на постариот брат на авторот. Внатрешноста на корицата е украсена со фотографија на авторот кога имал 13 години како свири на гитара пред семејната куќа во Тафталиџе. Генерален спонзор беше мобилниот оператор *ВИП Македонија.* 

Меѓу обработените песни е и *Country* композицијата од албумот Звучни зид .

Турнеја
-------

Албумот беше промовиран во Нови Сад (СНП), Струмица, Битола, Прилеп, Сараево, Врање, Белград, Птуј…

Наводи
------

1. ↑  „Thunder From The Blue Sky — Vlatko Stefanovski trio". *Last.fm* (англиски). Посетено на 2022-05-01.
2. ↑  „Thunder From The Blue Sky (македонска верзија)". *Дискогс*.
3. ↑  trio. Vlatko Stefanovski (2008), *Thunder from the blue sky*, Croatia Records, OCLC 781382372, Посетено на 2022-05-01
4. ↑  „Thunder From The Blue Sky са ВИП Македонија омотом". *Дискогс*.
5. ↑  „Датуми концерата". *www.vlatkostefanovski.com.mk*. Архивирано од изворникот на 28. јул 2009. Проверете ги датумските вредности во: `|archive-date=` (help)